ทองปิดพุ่ง 20.2 ดอลล์
สัญญาทองคำตลาดนิวยอร์กปิดพุ่งขึ้น 20.2 ดอลล์ ที่ 1,412.0 ดอลลาร์/ออนซ์ จากดอลล่าร์อ่อนค่า  ข้อมูลเศรษฐกิจอ่อนแอ
31 พ.ค. 2556

สัญญาทองคำตลาดนิวยอร์กปิดพุ่งขึ้น 20.2 ดอลล์ ที่ 1,412.0 ดอลลาร์/ออนซ์ จากดอลล่าร์อ่อนค่า  ข้อมูลเศรษฐกิจอ่อนแอ
สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 20.2 ดอลลาร์ หรือ 1.45% ปิดที่ 1,412.0 ดอลลาร์/ออนซ์ หลังจากเคลื่อนตัวในช่วง 1417.7 - 1388.4 ดอลลาร์
สัญญาโลหะเงินส่งมอบเดือนก.ค. เพิ่มขึ้น 23.7 เซนต์ ปิดที่ 22.69 ดอลลาร์/ออนซ์ ส่วนสัญญาโลหะทองแดงส่งมอบเดือนก.ค.เพิ่มขึ้น 1.85 เซนต์ ปิดที่ 3.3155 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1,482.70 ดอลลาร์/ออนซ์ พุ่งขึ้น 29.70 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 760.55 ดอลลาร์/ออนซ์ พุ่งขึ้น 10.45 ดอลลาร์
สัญญาทองคำพุ่งขึ้นอย่างแข็งแกร่งเพราะได้แรงหนุนจากสกุลเงินดอลลาร์สหรัฐที่อ่อนค่าลง หลังจากสหรัฐเปิดเผยข้อมูลเศรษฐกิจที่อ่อนแอ โดยกระทรวงพาณิชย์สหรัฐได้ปรับลดตัวเลขจีดีพีที่แท้จริงประจำไตรมาส 1/2556 ลงเหลือ 2.4% จากที่ประมาณการไว้ครั้งแรกว่าขยายตัว 2.5%